wannaphong/clean_thaiwikipedia huggingface dataset:
# ม็องตง
ม็องตง (;   ;   หรือ  ขึ้นอยู่กับการสะกด) เป็นเทศบาลในจังหวัดอาลป์-มารีตีม ในแคว้นพรอว็องซาลป์-โกตดาซูร์ บริเวณโกตดาซูร์ ใกล้กับชายแดนอิตาลี

ม็องตงเป็นเมืองชายแดนมาโดยตลอด ตั้งแต่ปลายคริสต์ศตวรรษที่ 14 เป็นต้นมา อยู่บนชายแดนระหว่าง เทศมณฑลนิส ซึ่งอยู่ภายใต้การปกครองของดัชชีซาวอยและสาธารณรัฐเจโนวา พื้นที่แห่งนี้เคยเป็นดินแดนแทรกของราชรัฐโมนาโก จนกระทั่งมีการโต้แย้งในการลงประชามติของฝรั่งเศสใน พ.ศ. 1860 จึงได้ผนวกเข้ากับฝรั่งเศส ม็องตงเคยเป็นศูนย์กลางการท่องเที่ยวที่ทันสมัย มีคฤหาสน์และสวนอันใหญ่โตเสมอมา มีภูมิอากาศแบบเมดิเตอร์เรเนียนที่อบอุ่นเหมาะเป็นอย่างยิ่งสำหรับอุตสาหกรรมผลไม้ตระกูลส้ม ซึ่งเป็นปัจจัยสำคัญที่ทำให้เมืองนี้เป็นที่รู้จัก
# ประเทศนะ
ประเทศนะ หรือ นะโกกุ (奴国, なこく) เป็นประเทศที่เชื่อกันว่าเคยตั้งอยู่บนเกาะคิวชู ในช่วงเวลาตั้งแต่คริสต์ศตวรรษที่ 1 จนถึงช่วงต้นคริสต์ศตวรรษที่ 3 มีปรากฏอยู่ในบันทึกต่าง ๆ ได้แก่ โฮ่วฮั่นซู และ กิชิวาจินเด็ง เป็นต้น

นักวิจัยหลายคนคาดเดาว่าเมืองนี้น่าจะมีอยู่จริงในบริเวณที่ต่อมาจะเรียกว่า นาโนอางาตะ (儺県) หรือบริเวณอำเภอนากะภายใต้ระบบริตสึเรียว (ปัจจุบันคือเมืองฟุกุโอกะ และเมืองคาสุงะ ในจังหวัดฟุกุโอกะ)

 ภาพรวม 
เป็นประเทศของชาวญี่ปุ่นที่เคยดำรงอยู่ระหว่างช่วงยุคยาโยอิ และกล่าวกันว่าปกครองพื้นที่ที่ราบฟุกุโอกะ ซึ่งรวมถึงเมืองฟุกุโอกะ และเมืองคาสุงะในปัจจุบัน แม่น้ำนากะ และ แม่น้ำมิกาสะ ไหลภายในพื้นที่ และยังมีการยืนยันถึงร่องรอยของนิคมในยุคยาโยอิ เช่น ทุ่งนาข้าว และ สุสาน อยู่หลายแห่ง

โทชิโอะ โฮงะ นักวิจัยประวัติศาสตร์ได้อ้างว่าที่นี่เป็นประเทศของชาวเผ่าทะเล และเป็นดินแดนอาชิฮาระโนะนากัตสึกุนิ ที่ปรากฏในตำนานเทพเจ้าญี่ปุ่น
# เรกซัม
เรกซัม ( ;   ) เป็นนครทางตะวันออกเฉียงเหนือของเวลส์ ตั้งอยู่ระหว่างเทือกเขาเวลส์และหุบเขาดีตอนล่าง ใกล้กับ ชายแดนเชสเชอร์ของอังกฤษ จากการสำรวจสำมะโนประชากรปี 2021 พื้นที่ที่มีการก่อสร้างมีประชากร 44,785 คน และเขตอำเภอเทศมณฑลขยายซึ่งรวมถึงหมู่บ้านและพื้นที่ชนบทโดยรอบ มีประชากร 135,117 คน เมืองเรกซัมได้รับสถานะเป็นนครในปี 2022
# นครเหวินชาน
นครเหวินชาน ) เป็นนครระดับอำเภอในจังหวัดปกครองตนเองชนชาติจ้วงและม้ง เหวินชาน ตั้งอยู่ทางตะวันออกเฉียงใต้ของมณฑลยูนนาน ที่ราบสูงทางภาคตะวันตกเฉียงใต้ของประเทศจีน
# บิลิชต์
บิลิชต์  เป็นเมืองและอดีตเทศบาลในเทศมณฑลโกรเชอ ประเทศแอลเบเนีย ในการปฏิรูปการปกครองท้องถิ่น ค.ศ. 2015 บริเวณนี้กลายเป็นหน่วยย่อยและเมืองหลักของเทศบาลเดโวลล์ โดยเคยเป็นที่ตั้งเมืองหลักของอดีตอำเภอเดโวลล์ ประชากรตามสำมะโน ค.ศ. 2023 อยู่ที่ 7,287 คน บิลิชต์ตั้งอยู่เหนือระดับน้ำทะเล 890 เมตร และมีภูมิอากาศภาคพื้นทวีป โดยมีฤดูร้อนที่เย็นสบายและฤดูหนาวที่หนาวเย็น บิลิชต์เป็นศูนย์กลางทางเศรษฐกิจในด้านอุตสาหกรรมการเกษตร เหมืองแร่ อาหาร และสิ่งทอท้องถิ่น
# อีโซลาเดลจิลโย
อีโซลาเดลจิลโย (;) เป็นเกาะและเทศบาลในประเทศอิตาลี ในทะเลติร์เรเนียน นอกชายฝั่งแคว้นตอสคานา และเป็นส่วนหนึ่งของจังหวัดกรอสเซโต เกาะนี้เป็น 1 ใน 7 เกาะของกลุ่มเกาะทัสคานี ซึ่งตั้งอยู่ภายในอุทยานแห่งชาติตอสคานา คำว่า  หมายถึง "ดอกลิลี" ในภาษาอิตาลี และแม้ว่าชื่อนี้จะดูสอดคล้องกับตราสัญลักษณ์ของเมดิชิแห่งฟลอเรนซ์ แต่เดิมนั้นมาจากชื่อภาษาละตินของเกาะที่ชื่อว่า  ซึ่งในทางกลับกันอาจเกี่ยวข้องกับชื่อกรีกโบราณของกาไปรอาที่อยู่ในบริเวณใกล้เคียง
# ดนตรีไซคีเดลลิก
ดนตรีไซคีเดลลิก  บางครั้งเรียกว่า ไซคีเดลเลีย (psychedelia)C. Heylin, The Act You've Known For All These Years: the Life, and Afterlife, of Sgt. Pepper (London: Canongate Books, 2007), , p. 85. เป็นรูปแบบและประเภทดนตรีสมัยนิยมหลากหลายประเภท ซึ่งได้รับอิทธิพลมาจากไซคีเดลเลียในคริสต์ทศวรรษ 1960 ซึ่งเป็นกลุ่มวัฒนธรรมย่อยของคนที่ใช้ยาเสพติดไซคีเดลลิก เช่น DMT, LSD, เมสคาลีน และเห็ดไซโลไซบิน เพื่อสัมผัสกับซินเนสทีเซีย (สหลักษณ์) และการเปลี่ยนแปลงของระดับความรู้สึกตัว ดนตรีไซคีเดลลิกอาจมีจุดมุ่งหมายเพื่อยกระดับประสบการณ์การใช้ยาเหล่านี้ และพบว่ามีอิทธิพลอย่างมากต่อการบำบัดการบิดเบือนจิตประสาท

ไซคีเดลเลียครอบคลุมถึงศิลปะภาพ ภาพยนตร์ วรรณกรรม รวมไปถึงดนตรีด้วย ดนตรีไซคีเดลลิกถือกำเนิดขึ้นในช่วงคริสต์ทศวรรษ 1960 ที่รายล้อมด้วยวงดนตรีโฟล์กและร็อกในสหรัฐอเมริกาและสหราชอาณาจักร โดยก่อให้เกิดแนวเพลงย่อย คือ ไซคีเดลลิกร็อก ไซคีเดลลิกโฟล์ก แอซิดร็อก และไซคีเดลลิกป็อป ก่อนที่ความนิยมจะลดลงในช่วงต้นคริสต์ทศวรรษ 1970 มีผู้สืบทอดทางจิตวิญญาณจำนวนมากในทศวรรษต่อ ๆ มา รวมถึงแนวโพรเกรสซิฟร็อก เคราต์ร็อก และเฮฟวีเมทัล นับตั้งแต่คริสต์ทศวรรษ 1970 มีการฟื้นฟูแนวเพลงนี้อย่าง ไซคีเดลลิกฟังก์ นีโอไซคีเดลเลีย และสโตเนอร์ร็อก รวมไปถึงแนวดนตรีอิเล็กทรอนิกส์แบบไซคีเดลลิกเช่น แอซิดเฮาส์ แทรนซ์ และนิวเรฟ
# ฌ็อง ฌาโด
ฌ็อง ฌาโด (, ; 23 พฤศจิกายน ค.ศ. 1909 – 21 มกราคม ค.ศ. 2009) เป็นบาทหลวงชั้นสูงคาทอลิกชาวเบลเยียมที่ดำรงตำแหน่งเอกอัครสมณทูตในสหรัฐ (ผู้ที่มิใช่ชาวอิตาลีคนแรกที่รับตำแหน่งนี้) ใน ค.ศ. 1973 ถึง 1980 และประธานสำนักงานเลขานุการสำหรับผู้มิใช่ชาวคริสต์ใน ค.ศ. 1980 ถึง 1984 

ชีวประวัติ
ฌ็อง ฌาโดเกิดที่บรัสเซลส์ เขามาจากครอบครัวชนชั้นสูงที่เป็นที่รู้จัก และล็อมแบร์ พ่อของเขา เป็นวิศวกรไฟฟ้าที่มีชื่อเสียง ซึ่งทำงานทั่วโลก รวมถึงประเทศจีนและคองโก ใน ค.ศ. 1926 เขาเข้าเรียนที่มหาวิทยาลัยคาทอลิกแห่งเลอเฟิน ซึ่งเขาได้รับปรัชญาดุษฎีบัณฑิต magna cum laude ใน ค.ศ. 1930 ผลงานวิทยานิพนธ์ของเขาอิงกับงานของอัลเฟรด เอ็ดเวิร์ด เทย์เลอร์

ฌาโดเข้าเซมินารีในมุขมณฑลเมเคอเลิน แม้ว่าพ่อจะคัดค้านก็ตาม และได้รับการแต่งตั้งเป็นนักบวชโดย Jozef-Ernest Cardinal van Roey ในวันที่ 11 กุมภาพันธ์ ค.ศ. 1934 จากนั้นในวันที่ 28 กุมภาพันธ์ ค.ศ. 1968 สมเด็จพระสันตะปาปาปอลที่ 6 ทรงแต่งตั้งเขาเป็นอาร์ชบิชอปตามตำแหน่งแห่งซูรีและผู้แทนสมณทูตประจำประเทศไทย ประเทศลาว และคาบสมุทรมลายู (มาเลเซียและสิงคโปร์) เขาได้รับการสถาปนาเป็นบิชอปโดยคาร์ดินัล Leo Joseph Suenens ในวันที่ 1 พฤษภาคม ค.ศ. 1968 เขาได้รับการแต่งตั้งเป็นเอกอัครสมณทูตประจำประเทศไทยในวันที่ 28 สิงหาคม ค.ศ. 1969 จากนั้นในวันที่ 15 พฤษภาคม ค.ศ. 1971 ฌาโดได้รับการแต่งตั้งเป็นเอกอัครสมณทูตประจำกาบองและแคเมอรูน และผู้แทนสมณทูตประจำอิเควทอเรียลกินี และในวันที่ 23 พฤษภาคม ค.ศ. 1973 เขาได้รับการแต่งตั้งเป็นผู้แทนสมณทูตประจำประเทศสหรัฐ

ฌาโดถือเป็นผู้นำฝ่ายก้าวหน้าในสภาปกครองโรมัน และบางครั้งก็มีความขัดแย้งในคำพูดและการตัดสินใจของเขา ฌาโดถูกมองในแง่บวกจากวาติกันภายใต้การนำของสมเด็จพระสันตปาปาปอลที่ 6 ผู้ทรงปฏิเสธข้อเสนอเบื้องต้นของฌาโดที่จะลาออกจากตำแหน่งผู้แทนสมณทูต (apostolic delegate) เมื่อวันที่ 27 มิถุนายน ค.ศ. 1980 สมเด็จพระสันตะปาปายอห์น ปอลที่ 2 ทรงแต่งตั้งเขาเป็นประธานคณะกรรมการผู้มิใช่ชาวคริสต์ (Pro-President of the Secretariat of Non-Christians) ซึ่งเป็นตำแหน่งที่โดยปกติเป็นของคาร์ดินัล ในวันที่ 19 มิถุนายน ค.ศ. 1982 ฌาโดแต่งตั้งรอเบิร์ต ฟรานซิส พรีโวสต์ให้ดำรงตำแหน่งสมาชิกคณะออกัสติเนียนในกรุงโรม ภายหลังพรีโวสต์ได้รับเลือกเป็นสมเด็จพระสันตะปาปาเลโอที่ 14 ในวันที่ 8 พฤษภาคม ค.ศ. 2025

สมเด็จพระสันตะปาปายอห์น ปอลรับรองการลาออกในวันที่ 8 เมษายน ค.ศ. 1984 ไม่กี่เดือนก่อนวันเกิดปีที่ 75 ฌาโดเสียชีวิตที่วอลูเว-แซ็ง-ปีแยร์ ประเทศเบลเยียมในวันที่ 21 มกราคม ค.ศ. 2009
# เอ็กซ์ลอฟ
เอ็กซ์ลอฟ  เป็นบอยแบนด์จากประเทศเกาหลีใต้ ก่อตั้งและบริหารโดย 257 เอนเตอร์เทนเมนต์ กลุ่มมีสมาชิกทั้งหมด 4 คน ได้แก่ วูมู่ถี, รุ่ย, ฮย็อน และฮารุ พวกเขาเดบิวต์เมื่อวันที่ 7 มกราคม ค.ศ. 2025 ด้วยซิงเกิลอัลบั้มชื่อว่า I'mma Be

 ผลงานเพลง 
 ซิงเกิลอัลบั้ม 
+ รายชื่ออัลบั้ม พร้อมรายละเอียดบางส่วน อันดับบนชาร์ต และยอดขาย ชื่ออัลบั้ม รายละเอียด อันดับสูงสุดบนชาร์ต ยอดขาย KORอันดับสูงสุดบน Circle Chart Album:
  I'mma Be 
 วางจำหน่าย: 7 มกราคม ค.ศ. 2025  
 สังกัด: 257 เอนเตอร์เทนเมนต์, ควอเตอร์มิวสิก
 รูปแบบ: แผ่นซีดี, ดาวน์โหลดดิจิทัล, สตรีมมิง 11 
 เกาหลีใต้: 22,342ยอดขายรวมของ I'mma Be:
 
 

 ซิงเกิล 
+ รายชื่อซิงเกิล แสดงปีที่วางจำหน่ายและชื่ออัลบั้ม ชื่อเพลง ปี อัลบั้ม "I'mma Be" ค.ศ. 2025 I'mma Be "I&Only" I One
# ดีมีเทรียส กรอสส์
ดีมีเทรียส กรอสส์ (เกิด 26 กุมภาพันธ์ ค.ศ. 1981) เป็นนักแสดงชาวอเมริกัน เขาแสดงเป็น ร็อก ในภาพยนตร์เรื่อง Straight Outta Compton เอ็มเม็ตต์ ยอว์เนอร์ส ในละครชุดทางช่องซินีแมกซ์ เรื่อง Banshee เอรอล ในละครชุดทางช่องเอฟเอ็กซ์ เรื่อง Justified และบารอน แซมดี ในละครชุดทางช่องเอ็นบีซี เรื่อง Heroes

ขณะนี้เขามีกำหนดจะร่วมแสดงในจักรวาลภาพยนตร์มาร์เวล รับบทเป็น เอริก วิลเลียมส์ / กริม รีปเปอร์ ในละครชุดทางดิสนีย์+ เรื่อง  วันเดอร์แมน

 ผลงานการแสดง 
 ภาพยนตร์ 
 ปี เรื่อง บทบาท หมายเหตุ ค.ศ. 2006 Sofia For Now พนักงานไปรษณีย์  ค.ศ. 2007 Studio มิสเตอร์แบงก์ส  ค.ศ. 2009 A Quiet Fire คนแปลกหน้า / เดวิด ชนะรางวัล Sirrocco Award ที่เทศกาลภาพยนตร์ AOF และเข้าชิงรางวัลนักแสดงสมทบชายยอดเยี่ยมจากภาพยนตร์สั้นของ AOF ค.ศ. 2010 Cartel War อีริก คาร์เตอร์  ค.ศ. 2011 The Inheritance เฮนรี บรรพบุรุษ  Slice นักสืบเลิฟ  Hollywoo แก๊งสเตอร์  ค.ศ. 2013 This Is Martin Bonner โลซี  Battle of the Year สก็อตต์  Saving Mr. Banks บาร์เทนเดอร์  ค.ศ. 2014 Never a Neverland ผู้บรรยาย  Counter บายาร์ด รัสติน  ค.ศ. 2015 Samaria บั๊ก เข้าชิงรางวัล Student Academy Award ประจำปี 2015 (ภาพยนตร์สั้น) Straight Outta Compton ร็อก  ค.ศ. 2016 13 Hours: The Secret Soldiers of Benghazi เจ้าหน้าที่ DS เดฟ อับเบน  ค.ศ. 2018 Rampage พันเอกเบลก  Love Jacked มทุมบี  ค.ศ. 2020 Body Cam แกรี  ค.ศ. 2022 Strong Enough เชน ภาพยนตร์สั้น ค.ศ. 2024 Sound of Hope: The Story of Possum Trot ศาสนาจารย์ดับเบิลยู.ซี. มาร์ติน
# นิวบีต
นิวบีต (ตัวย่อว่า NBT) เป็นบอยแบนด์ของประเทศเกาหลีใต้ ก่อตั้งและบริหารโดยบีตอินเตอร์แอ็กทีฟ ประกอบด้วยสมาชิกเจ็ดคน ได้แก่ พัก มิน-ซ็อก, ฮง มิน-ซ็อง, ช็อน ยอ-ยอ-ช็อง, ชเว ซอ-ฮย็อน, คิม แท-ยัง, โจ ยุน-ฮู และ คิม รี-อู พวกเขาเปิดตัวเมื่อวันที่ 24 มีนาคม ค.ศ. 2025 พร้อมอัลบั้มแรกชื่อว่า Raw and Rad

 ผลงานเพลง 
 สตูดิโออัลบั้ม 
+ รายชื่อสตูดิโออัลบั้ม พร้อมรายละเอียดบางส่วน อันดับชาร์ตบางรายการ และยอดขาย ชื่ออัลบั้ม รายละเอียด อันดับสูงสุดในชาร์ต ยอดขาย เกาหลีใต้ Raw and Rad 
 วางจำหน่าย: 24 มีนาคม ค.ศ. 2025  
 สังกัด: บีตอินเตอร์แอ็กทีฟ  
 รูปแบบ: ซีดี, ดาวน์โหลดดิจิทัล, สตรีมมิง 20 
 เกาหลีใต้: 18,290ยอดขายสะสมของ Raw and Rad:
 
 
 
 
 
 
 

 ซิงเกิล 
+ รายชื่อซิงเกิล พร้อมปีที่ออก และชื่ออัลบั้ม ชื่อเพลง ปี อัลบั้ม "Jello" ค.ศ. 2025 Raw and Rad "Hiccups" "Flip the Coin"
# อพอลโล 13 ผ่าวิกฤตอวกาศ
อพอลโล 13 ผ่าวิกฤตอวกาศ เป็นภาพยนตร์อเมริกันเชิงสารคดีปี 1995 กำกับโดยรอน ฮาวเวิร์ด และนำแสดงโดยทอม แฮงค์, เควิน เบคอน, บิล แพกซ์ตัน, แกรี ซินีส, เอ็ด แฮร์ริส และแคทลีน ควินแลน บทภาพยนตร์โดยวิลเลียม บรอยล์ส จูเนียร์และอัล ไรเนิร์ต เล่าถึงภารกิจสำรวจดวงจันทร์ของอะพอลโล 13 ที่ถูกยกเลิกในปี ค.ศ. 1970 โดยดัดแปลงมาจากหนังสือ Lost Moon: The Perilous Voyage of Apollo 13 ที่เขียนโดยหัวหน้านักบินอวกาศของอะพอลโล 13 คือจิม โลเวลล์ และเจฟฟรีย์ คลูเกอร์ ในปี ค.ศ. 1994

ภาพยนตร์เรื่องนี้เล่าเรื่องราวของนักบินอวกาศโลเวลล์, Jack Swigert และ Fred Haise บนยานอะพอลโล 13 ที่ประสบเคราะห์ร้าย ในภารกิจที่มีมนุษย์ไปยังดวงจันทร์เป็นครั้งที่ 5 ของสหรัฐอเมริกา ซึ่งตั้งใจให้เป็นครั้งที่ 3 ที่จะลงจอด ระหว่างทาง ระเบิดบนยานทำให้ยานอวกาศสูญเสียออกซิเจนและพลังงานไฟฟ้าไปมาก ส่งผลให้หน่วยควบคุมการบินของนาซาต้องละทิ้งการลงจอดบนดวงจันทร์และคิดหาวิธีแก้ไขทางวิทยาศาสตร์และทางกลไกเพื่อนำนักบินอวกาศทั้งสามคนกลับถึงโลกอย่างปลอดภัย

ฮาวเวิร์ดได้ใช้ความพยายามอย่างเต็มที่เพื่อสร้างภาพยนตร์ที่มีความแม่นยำทางเทคนิค โดยได้รับความช่วยเหลือจากนาซาในการฝึกทีมนักแสดง และได้รับอนุญาตให้ถ่ายทำฉากต่าง ๆ บนเครื่องบินที่มีแรงโน้มถ่วง เพื่อให้เห็นสภาพไร้น้ำหนักที่นักบินอวกาศได้สัมผัสในอวกาศได้อย่างสมจริง

เข้าฉายครั้งแรกในโรงภาพยนตร์ในสหรัฐอเมริกาเมื่อวันที่ 30 มิถุนายน ค.ศ. 1995
# เซียมัว
เซียมัว  หรือ ผ้าสยาม เป็นชื่อเรียกของผ้าทอชนิดหนึ่ง ทอจากวัสดุหลายชนิด โดยมากเป็นเส้นใยฝ้ายและเส้นใยลินิน มีลวดลายต่าง ๆ เช่น ลายตาราง และลายทาง ซึ่งผ้าชนิดนี้ทำขึ้นตามเครื่องแบบที่ราชทูตสยามสวมใส่เมื่อคราวเจริญสัมพันธไมตรีกับฝรั่งเศส เมื่อ พ.ศ. 2229

 ประวัติ 
ในช่วงต้น ผ้าเซียมัวทำจากเส้นไหมด้ายยืนกับเส้นใยฝ้าย มีลักษณะที่ใกล้เคียงกับเครื่องแบบที่ราชทูตสยามสวมใส่เมื่อคราวเข้าเฝ้าพระเจ้าหลุยส์ที่ 14 เมื่อ พ.ศ. 2227 และ พ.ศ. 2229 ตามลำดับ ด้วยเหตุนี้ผ้าดังกล่าวจึงถูกตั้งชื่อว่า เซียมัว ที่แปลว่า "สยาม" อย่างไรก็ตามด้ายยืนของเส้นไหมทำให้เนื้อผ้าอ่อน ในเวลาต่อมาจึงได้เปลี่ยนจากเส้นไหมเป็นลินินเพื่อให้เนื้อผ้าแข็งขึ้น และได้รับความนิยมมากยิ่งขึ้น ตั้งแต่นั้นมา ผ้าเซียมัวได้มีการตกแต่งด้วยลวดลายต่าง ๆ ลงบนผืนผ้า เช่น การพิมพ์ลายบนผ้าลินินและผ้าฝ้าย ทำผ้าเป็นลายตาราง ลายทาง และลายผสมโดยใช้วัสดุอื่น เช่น เส้นไหม หรือขนสัตว์

 อิทธิพล 
เมื่อคราวที่ราชทูตสยามนำโดยออกพระวิสุทธสุนทร (ปาน) เดินทางไปเจริญสัมพันธไมตรีกับฝรั่งเศสในรัชสมัยพระเจ้าหลุยส์ที่ 14 เมื่อ พ.ศ. 2229 ครั้งนั้นคณะราชทูตได้ทูลเกล้าทูลกระหม่อมถวายเส้นใยมัดหมี่ไทยหลากสีสันแก่ราชสำนักฝรั่งเศส ซึ่งผ้าเหล่านี้กลุ่มขุนนางชาวฝรั่งเศสนิยมนำไปทำเป็น ทัวเล ฟลามมี  หรือ เซียมัว เดอ รูอ็อง  มักมีลวดลายสีน้ำเงินขาวสลับกัน ทว่าหลังการปฏิวัติฝรั่งเศส ได้มีแนวคิดไม่นิยมสินค้าฟุ่มเฟือยจากต่างชาติ ผ้าเซียมัวจึงถูกเรียกว่า ทัวเล เด ชาร็องต์  หรือ ผ้าฝ้ายจากจังหวัดพรอว็องส์McCabe, Ina Baghdiantz (2008) Orientalism in Early Modern France, , Berg Publishing, Oxford, p.222-223

 ระเบียงภาพ
# อัลเดน เอเรนไรช์
อัลเดน เคเลบ เอเรนไรช์ (เกิด 22 พฤศจิกายน ค.ศ. 1989) เป็นนักแสดงชาวอเมริกัน เขาเริ่มต้นอาชีพด้วยการแสดงในละครโทรทัศน์เรื่อง ซูเปอร์แนเชอรัล (ค.ศ. 2005) และในภาพยนตร์ของฟรานซิส ฟอร์ด คอปโปลา เรื่อง เทโตร (ค.ศ. 2009) และ ทวิกซ์ (ค.ศ. 2011) หลังจากรับบทสมทบในภาพยนตร์ปี ค.ศ. 2013 เรื่อง บลูแจสมิน และ สโตกเกอร์ เขาก็มีชื่อเสียงอย่างกว้างขวางในปี ค.ศ. 2016 จากบทนำในภาพยนตร์ตลกของพี่น้องโคเอน เรื่อง เฮล ซีซาร์!

เอเรนไรช์รับบทเป็นฮัน โซโลในภาพยนตร์เรื่อง ฮัน โซโล: ตำนานสตาร์ วอร์ส (ค.ศ. 2018) และแสดงนำในละครโทรทัศน์แนวดิสโทเปีย เบรฟนิวเวิลด์ (ค.ศ. 2020) ในปี ค.ศ. 2023 เขาแสดงนำในภาพยนตร์ตลกเรื่อง โคเคนแบร์ และภาพยนตร์ระทึกขวัญเรื่อง แฟร์เพลย์ และมีบทบาทสมทบในภาพยนตร์ชีวประวัติของคริสโตเฟอร์ โนแลน เรื่อง ออปเพนไฮเมอร์

 ผลงานการแสดง 
 ภาพยนตร์ 
+คำอธิบาย หมายถึงผลงานที่ยังไม่ออกฉาย

 ปี ชื่อเรื่อง บทบาท ผู้กำกับ หมายเหตุ ค.ศ. 2009 เทโตร เบนนี เตโทรชีนี ฟรานซิส ฟอร์ด คอปโปลา  ค.ศ. 2010 ซัมแวร์ นักแสดงในงานปาร์ตี โซเฟีย คอปโปลา ไม่ได้รับเครดิต ค.ศ. 2011 ทวิกซ์ ฟลามิงโก ฟรานซิส ฟอร์ด คอปโปลา  ค.ศ. 2013 บิวตี้ฟูลครีเชอร์ส อีธาน เวต ริชาร์ด ลาเกรเวเนซ  สโตกเกอร์ วิป เทย์เลอร์ พัค ชานอุค  บลูแจสมิน แดนนี ฟรานซิส วูดี อัลเลน  ทีนเอจ วัยรุ่นยุค ค.ศ. 1940 แมตต์ วูล์ฟ สารคดี ค.ศ. 2016 เฮล ซีซาร์! โฮบี ดอยล์ โจเอล และ อีธาน โคเอน  รูลส์ดอนท์แอพพลาย แฟรงก์ ฟอร์บส์ วอร์เรน บีตตี  ค.ศ. 2017 เดอะ เยลโลว์ เบิร์ดส์ จอห์น บาร์ตเล อเล็กซองเดร มัวส์  ค.ศ. 2018 ฮัน โซโล: ตำนานสตาร์ วอร์ส ฮัน โซโล รอน ฮาวเวิร์ด  ค.ศ. 2023 แฟร์เพลย์ ลุค โคลอี โดมองต์  โคเคนแบร์ เอ็ดดี อลิซาเบธ แบงก์ส  ออปเพนไฮเมอร์ ผู้ช่วยวุฒิสมาชิก คริสโตเฟอร์ โนแลน  ค.ศ. 2025  พอล มอร์แกน แซ็ก เครกเกอร์ ระหว่างขั้นตอนหลังการถ่ายทำ ยังไม่กำหนด  เอ็ดเวิร์ด ริดจ์เวย์ แอนตอน คอร์บีน ระหว่างขั้นตอนหลังการถ่ายทำ  เบน โดนัลด์ พีทรี อยู่ระหว่างถ่ายทำ
# เร็นเซ็นแวร์
เร็นเซ็นแวร์ (; เขียนตามแบบเป็น rensenWare) เป็นแรนซัมแวร์ที่ทำให้คอมพิวเตอร์ไมโครซอฟต์ วินโดวส์ติดเชื้อ สร้างขึ้นเป็นมุขตลกโดย Kangjun Heo (นามแฝง "0x00000FF") และปรากฏตัวครั้งแรกใน ค.ศ. 2017 เร็นเซ็นแวร์เป็นตัวอย่างแรนซัมแวร์ที่พิเศษตรงที่ไม่ได้ขอให้ผู้ใช้จ่ายเงินให้กับผู้สร้างไวรัสเพื่อถอดรหัสไฟล์ แต่ให้ผู้ใช้ทำคะแนนตามที่กำหนดโดยเล่นวิดีโอเกมชูตเอ็มอัป โทโฮเซย์เร็นเซ็น ~ วัตถุมหัศจรรย์ที่ไม่แน่ชัด ก่อนที่จะทำการถอดรหัสไฟล์ให้ หน้าจอหลักแสดงมินามิตสึ มูราซะ ตัวละครจากเกม ต่อมา Heo เผยแพร่แพตช์ที่ล้างเร็นเซ็นแวร์หลังมัลแวร์นี้กลายเป็นที่สนใจ

 รายละเอียด 
เร็นเซ็นแวร์ได้รับการพัฒนาโดย Kangjun Heo นักศึกษาระดับปริญญาตรีและโปรแกรมเมอร์ชาวเกาหลี ลงไว้ในระบบปฏิบัติการวินโดวส์ด้วยความเบื่อหน่ายเป็นเรื่องตลกภายในแฟนดอมโทโฮโปรเจกต์ เมื่อเปิดแอป ตัวโปรแกรมจะสแกนและเข้ารหัสไฟล์บางประเภทในคอมพิวเตอร์ด้วย AES-256 โดยต่อท้ายชื่อไฟล์ด้วย ".RENSENWARE" แรนซัมแวร์ถูกค้นพบครั้งแรกโดย MalwareHunterTeam เมื่อวันที่ 6 เมษายน ค.ศ. 2017

 เพย์โหลด 
เมื่อไฟล์ถูกเข้ารหัสแล้ว จะมีหน้าต่างเตือนแสดงตัวละครจากโทโฮโปรเจกต์ชื่อมินามิตสึ มูราซะ ที่ไม่สามารถปิดได้ โปรแกรมต้องการให้ผู้ใช้เล่นวิดีโอเกมดันมากุ โทโฮเซย์เร็นเซ็น ~ วัตถุมหัศจรรย์ที่ไม่แน่ชัด ซึ่งไม่รวมไว้ในซอฟต์แวร์ นั่นหมายความว่าพวกเขาต้องดาวน์โหลดเอง และได้คะแนนอย่างน้อย 200 ล้านคะแนนในระดับ "Lunatic" ก่อนที่จะเกิดการถอดรหัส (โปรแกรมจะตรวจจับเพย์โหลดของเกม "th12" และคะแนนสะสมโดยอัตโนมัติ) หน้าเพย์โหลดแนะนำผู้ใช้ไม่ให้ฆ่าโปรแกรมหลักเร็นเซ็นแวร์จนกว่าไฟล์ได้รับการถอดรหัสทั้งหมด ไม่เช่นก็จะสูญเสียไฟล์เป็นการถาวร เนื่องจากคีย์การถอดรหัสไม่ได้ถูกจัดเก็บในเครื่อง

 เครื่องมือถอดรหัส 
Heo ทำให้เครื่องตนเองติดไวรัสโดยบังเอิญขณะทำโปรแกรมซอฟต์แวร์และพบว่าเขาไม่สามารถเล่นถึงคะแนนที่กำหนดได้ ภายหลังเขาเผยแพร่ซอฟต์แวร์ที่ตั้งคะแนนในความจำของเกมโดยตรงซึ่งทำให้ถึงข้อกำหนดที่เร็นเซ็นแวร์จะเริ่มถอดรหัสไฟล์ให้ โดยเผยแพร่บน GitHub พร้อมคำขอโทษ เขายังเปิดเผยโค้ดต้นทางของแรนซัมแวร์ส่วนเล็ก ๆ โดยไม่มีเพย์โหลด
# โหลว เสฺวียน
โหลว เสฺวียน (ค.ศ. 264 – คริสต์ทศวรรษ 270) ชื่อรอง เฉิงเซียน  เป็นขุนนางของรัฐง่อก๊กในยุคสามก๊กของจีน 

 ประวัติ 
โหลว เสฺวียนเป็นชาวอำเภอฉี (蘄縣 ฉีเซี่ยน) เมืองไพก๊ก (沛郡 เพ่ย์จฺวิ้น) ซึ่งอยู่บริเวณนครซู่โจว (宿州) มณฑลอานฮุยในปัจจุบัน(樓玄字承先，沛郡蘄人也。) สามก๊กจี่ เล่มที่ 65. โหลว เสฺวียนรับราชการในตำแหน่งขุนนางตรวจสอบกำกับการเกษตร (監農御史 เจียนหนง-ยฺวี่ฉื่อ) ในรัชสมัยของซุนฮิวจักรพรรดิลำดับที่ 3 ของรัฐง่อก๊ก(孫休時為監農御史。) สามก๊กจี่ เล่มที่ 65.

หลังซุนโฮทรงขึ้นครองราชย์เมื่อ ค.ศ. 264 พระองค์ทรงแต่งตั้งโหลว เสฺวียนเป็นนายทหารม้ามหาดเล็กกลาง (散騎中常侍 ซ่านฉีจงฉางชื่อ) รวมกับหวาง ฝาน (王蕃), กัว ชัว (郭逴) และบั้นเฮ็ก (萬彧 ว่าน ยฺวี่) ภายหลังโหลว เสฺวียนได้เลื่อนขึ้นมามีตำแหน่งเป็นเจ้าเมือง (太守 ไท่โฉ่ว) ของเมืองห้อยเข (會稽郡 ไคว่จีจฺวิ้น) ภายหลังได้เป็นเสนาบดีพระคลัง (大司農 ต้าซือหนง)(孫皓即位，與王蕃、郭逴、萬彧俱為散騎中常侍，出為會稽太守，入為大司農。) สามก๊กจี่ เล่มที่ 65. และยังได้รับการแต่งตั้งเป็นหัวหน้าหน่วยพิทักษ์ป้องกัน (鎮禁中候 เจิ้นจิ้งจงโฮ่ว) เมื่อ ค.ศ. 270 รับผิดชอบการรักษาความปลอดภัยภายในพระราชวัง(舊禁中主者自用親近人作之，彧陳親密近職宜用好人，皓因敕有司，求忠清之士，以應其選，遂用玄為宮下鎮禁中候，主殿中事。) สามก๊กจี่ เล่มที่ 65.

โหลว เสฺวียนเป็นที่รู้จักในฐานะผู้มีความยุติธรรม พูดตรงไปตรงมา และวิพากษ์วิจารณ์พฤติกรรมที่โหดร้ายของซุนโฮ(玄從九卿持刀侍衛，正身率眾，奉法而行，應對切直，數迕皓意，漸見責怒。) สามก๊กจี่ เล่มที่ 65. ภายหลังจากมีบางคนที่กล่าวหาโหลว เสฺวียนและเหอ เช่า (賀邵) ในข้อหาที่วิจารณ์นโยบายของซุนโฮ ซุนโฮกริ้วจัดจึงปลดโหลว เสฺวียนจากตำแหน่งและเนรเทศไปอยู่มณฑลกว่างโจว (廣州; ครอบคลุมพื้นที่ของมณฑลกวางตุ้งและเขตปกครองตนเองกว่างซีจ้วงในปัจจุบัน) อันห่างไกล(後人誣白玄與賀邵相逢，駐共耳語大笑，謗訕政事，遂被詔詰責，送付廣州。) สามก๊กจี่ เล่มที่ 65. หลังจากขุนนางหอกหยก (華覈 หฺวา เหอ) พูดแก้ต่างให้โหลว เสฺวียน(東觀令華核上疏曰：臣竊以治國之體，其猶治家。主田野者，皆宜良信。又宜得一人總其條目，為作維綱，眾事乃理。《論語》曰：『無為而治者其舜也與!恭己正南面而己。』言所任得其人，放優遊而自逸也。今海內未定，天下多事，事無大小，皆當關聞，動經御坐，勞損聖慮。陛下既垂意博古，綜極藝文，加勤心好道，隨節致氣，宜得閑靜以展神思，呼翕清淳，與天同極。臣夙夜思惟，諸吏之中，任干之事，足委丈者，無勝於樓玄。玄清忠奉公，冠冕當世，眾服其操，無與爭先。失清者則心平而意直，忠者惟正道而履之，如玄之性，終始可保，乞陛下赦玄前愆，使得自新，擢之宰司，責其後效。使為官擇人，隨才授任，則舜之恭己，近亦可得。) สามก๊กจี่ เล่มที่ 65. ซุนโฮก็ทรงเปลี่ยนพระทัยและให้เนรเทศโหลว เสฺวียนและโหลว จฺวี้ (樓據) บุตรชายให้ไปอยู่เมืองเกาจี (交趾 เจียวจื่อ) ซึ่งอยู่ห่างไกลมากกว่าเดิม

ซุนโฮลอบมีพระราชโองการถึงจาง อี้ (張弈) นายทหารผู้ประจำการอยู่ในเมืองเกาจีให้สังหารโหลว เสฺวียน แต่จาง อี้ไม่อาจข่มใจตนให้สังหารโหลว เสฺวียนได้หลังเห็นวีรกรรมของโหลว เสฺวียนในการทำศึกปราบกลุ่มโจร หลังจาง อี้เสียชีวิต โหลว เสฺวียนรวบรวมข้าวของของจาง อี้และพบพระราชโองกางลับที่จาง อี้ได้รับจากซุนโฮ โหลว เสฺวียนจึงตระหนักรู้ว่าจาง อี้ขัดพระราชโองการของจักรพรรดิและปล่อยให้ตัวโหลว เสฺวียนมีชีวิต โหลว เสฺวียนจึงฆ่าตัวตาย(皓話玄名聲，復徙玄及子據，付交阯將張奕，使以戰自效，陰別敕奕令殺之。據到交阯，病死。玄一身隨亦討賊，持刀步涉，見亦輒拜，亦未忍殺。會亦暴卒，玄殯斂亦，於器中見敕書，還便自殺。) สามก๊กจี่ เล่มที่ 65.(皓遣將張奕追賜玄鴆，奕以玄賢者，不忍即宣詔致藥，玄陰知之，謂奕曰：「當早告玄，玄何惜邪？」即服藥死。) อรรถาธิบายจากเจียงเปี่ยวจฺว้านในสามก๊กจี่ เล่มที่ 65.

 ในนวนิยายสามก๊ก 
ในนวนิยายอิงประวัติศาสตร์เรื่องสามก๊ก (三國演義 ซานกั๋วเหยี่ยนอี้) ในคริสต์ศตวรรษที่ 14 ตอนที่ 120 โหลว เสฺวียนรวมถึงบั้นเฮ็ก (萬彧 ว่าน ยฺวี่) และหลิว ผิง (留平) ถูกจักรพรรดิซุนโฮสั่งประหารชีวิตเพราะทั้งสามทูลทัดทานเรื่องการกระทำที่โหดร้ายของพระองค์(丞相萬彧、將軍留平、大司農樓玄三人見皓無道，直言苦諫，皆被所殺。) สามก๊ก ตอนที่ 120.)
# นีกูชอร์ ดัน
นีกูชอร์ ดานีเยล ดัน (, ; เกิด 20 ธันวาคม 1969) เป็นนักการเมือง นักคณิตศาสตร์ และนักเคลื่อนไหวภาคประชาชนชาวโรมาเนีย ผู้ได้รับเลือกตั้งเป็นประธานาธิบดีโรมาเนีย อดีตนายกเทศมนตรีนครโรมาเนียตั้งแต่ปี 2020

ดันเกิดในเฟอเกอรัช เทศมณฑลบราชอฟ ในวัยเด็กเขาได้รับการยอมรับจากนานาชาติในด้านคณิตศาสตร์ เป็นผู้ชนะเหรียญทองคณิตศาสตร์โอลิมปิกระหว่างประเทศสองสมัยในปี 1987 และ 1988 เขาเข้าศึกษาต่อที่มหาวิทยาลัยบูคาเรสต์ จากนั้นย้ายไปศึกษาต่อด้านคณิตศาสตร์ที่เอกอลนอร์มอลซูว์เปรีเยอร์ในปารีส และจบการศึกษาดุษฎีบัณฑิตจากมหาวิทยาลัยปารีส 13 หลังเดินทางกลับมาถึงโรมาเนีย เขาสถาปนา Școala Normală Superioară București สถาบันเพื่อการแนะแนวนักเรียนนักศึกษาโรมาเนียที่มีพรสวรรค์เข้าสู่แวดวงการวิจัย หลังจากนั้นเขาเริ่มทำงานในฐานะนักเคลื่อนไหวภาคประชาชน ในปี 2015 เขาเปิดตัวสหภาพรักษ์บูคาเรสต์ รณรงค์นโยบายเกี่ยวกับการต้านคอร์รัปชันและการอนุรักษ์มรดก สหภาพนี้ผลักดันเขาเข้าสู่การเมือง และหลังจากนั้นในปีต่อมา เขาได้ตั้งสหภาพรักษ์โรมาเนีย (อูเอสเอร์) ก่อนจะลาออกจากพรรคในปี 2017 ดันดำรงตำแหน่งสมาชิกสภาผู้แทนราษฎรตั้งแต่ปี 2016 ก่อนจะได้รับเลือกตั้งเป็นนายกเทศมนตรีนครบูคาเรสต์ในปี 2020 ถือเป็นคนแรกที่ได้รับตำแหน่งนี้ในฐานะผู้สมัครอิสระ
# การเลือกตั้งประธานาธิบดีโรมาเนีย พ.ศ. 2568
มีการจัดการเลือกตั้งประธานาธิบดีในประเทศโรมาเนียในวันที่ 4 พฤษภาคม 2025 และรอบสองในวันที่ 18 พฤษภาคม 2025 นีกูชอร์ ดัน และ เจออร์เจ ซีมีออน เป็นผู้สมัครสองคนที่เข้ารอบสอง โดยนีกูชอร์ ดัน ชนะการเลือกตั้งเป็นประธานาธิบดีโรมาเนียคนที่ 7

การเลือกตั้งนี้เดิมทีประกาศเป็นเดือนมกราคม 2025 หลังการเลือกตั้งเมื่อปี 2024 ถูกตัดสินเป็นโมฆะเนื่องจากข้อกล่าวหาว่ารัสเซียแทรกแซงให้ผู้สมัคร เกอลิน เจออร์เจสกู ได้รับคะแนนเสียงชนะ ซึ่งตามมาด้วยความไม่มั่นคงทางการเมืองและการประท้วง ในวันที่ 7 มีนาคม เจออร์เจสกูถูกประกาศตัดสิทธิ์ลงสมัครรับเลือกตั้งเนื่องจากคดีที่กำลังสอบสวนอยู่จำนวนหนึ่ง และประธานพรรค AUR เจออร์เจ ซีมีออน ประกาศลงสมัครแทนเกอลิน

ซีมีออนได้รับคะแนนเสียง 40.96% ในรอบแรก ในขณะที่ดันได้รับคะแนนเสียง 20.99% ทั้งคู่เข้าสู่การเลือกตั้งรอบสองในวันที่ 18 พฤษภาคม 2025 ที่ซึ่งเอ็กซิตโพลพบว่าดันมีคะแนนนิยม 55%

หมายเหตุ
# รายชื่อบุคคลในยุคสามก๊ก (ฟ)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ฟ รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน

รายชื่อบุคคล
 ชื่อ  ชื่อรอง  ปีที่เกิด(ค.ศ.)  ปีที่เสียชีวิต(ค.ศ.)  บ้านเกิด(ในวงเล็บคือสถานที่ในปัจจุบัน)  บทบาท  สังกัด  เคยสังกัด  หมายเหตุฟ่าน จฺวินFan Jun范頵อำเภอเหลียง เมืองโห้หล้ำ(นครหรู่โจว มณฑลเหอหนาน)ขุนนางราชวงศ์จิ้นฟ่าน จานFan Zhan范旃ผู้นำชนเผ่าฟูนานฟ่าน เจิงFan Zeng范曾จื๋อหมิ่นZimin子閔ขุนพลราชวงศ์ฮั่นฟ่าน ฉางเชิงFan Changsheng范長生ยฺเหวียนโช่วYuanshou元壽219318อำเภอตานซิน เมืองฝูหลิง(เขตฝูหลิง นครฉงชิ่ง) นักพรตเต๋าฟ่าน เชิ่นFan Shen范慎เซี่ยวจิ้งXiaojing孝敬274เมืองกองเหลง(เขตเจียงตู มณฑลเจียงซู)ขุนพลง่อก๊กฟาน ซินFan Xin番歆เมืองจิ่วเจิน(นครทัญฮว้า ประเทศเวียดนาม)ขุนพลราชวงศ์ฮั่นฟาน เซียนFan Xian范先เมืองฮอตั๋ง(อำเภอเซี่ย มณฑลชานซี)ขุนพลวุยก๊กฟ่าน ฟางFan Fang范方ขุนพลกองซุนจ้านฟ่าน เย่าFan Yao范耀เมืองกองเหลง(เขตเจียงตู มณฑลเจียงซู)ง่อก๊กฟ่าน สฺยง范熊284ผู้นำชนเผ่าง่อก๊กจามปา ฟาน เหมียวFan Miao番苗เมืองจิ่วเจิน(นครทัญฮว้า ประเทศเวียดนาม)ราชวงศ์ฮั่นฟ่าน หลิงFan Ling范陵ขุนพลวุยก๊ก
# วิถีมังสวิรัติดื่มน้ำนม
วิถีมังสวิรัติดื่มน้ำนมสำนักงานราชบัณฑิตยสภา. พจนานุกรมศัพท์วิทยาศาสตร์การอาหาร ฉบับราชบัณฑิตยสภา. กรุงเทพฯ: สำนักงานราชบัณฑิตยสภา, 2567, หน้า 140.  คือวิถีมังสวิรัติที่ดำรงชีพด้วยการงดการบริโภคเนื้อสัตว์และไข่ แต่ยังคงบริโภคน้ำนมและผลิตภัณฑ์จากน้ำนม เช่น โยเกิร์ต คีเฟอร์ เนย เนยแข็ง (ที่ไม่มีเอนไซม์จากกระเพาะสัตว์ กล่าวคือ ได้จากแหล่งจุลินทรีย์) ครีม ฆี รวมถึงน้ำผึ้ง

ความแตกต่างหลักระหว่างวิถีกินและใช้แต่พืชกับวิถีมังสวิรัติดื่มน้ำนมคือการบริโภคผลิตภัณฑ์จากน้ำนม ผู้ยึดวิถีกินและใช้แต่พืชจะไม่บริโภคผลิตภัณฑ์จากน้ำนม โดยเชื่อว่าการผลิตผลิตภัณฑ์เหล่านี้ทำให้สัตว์ต้องทนทุกข์ทรมานหรือตายก่อนเวลาอันควร หรือไม่เช่นนั้นก็เป็นการลิดรอนสิทธิสัตว์
# วิถีมังสวิรัติกินไข่
วิถีมังสวิรัติกินไข่สำนักงานราชบัณฑิตยสภา. พจนานุกรมศัพท์วิทยาศาสตร์การอาหาร ฉบับราชบัณฑิตยสภา. กรุงเทพฯ: สำนักงานราชบัณฑิตยสภา, 2567, หน้า 176.  คือวิถีมังสวิรัติที่ดำรงชีพด้วยการงดการบริโภคเนื้อสัตว์และน้ำนม แต่ยังคงบริโภคไข่และผลิตภัณฑ์จากไข่

แรงจูงใจทางจริยธรรมในการงดเว้นผลิตภัณฑ์จากน้ำนมมาจากประเด็นว่าด้วยแนวปฏิบัติทางอุตสาหกรรมที่อยู่เบื้องหลังการผลิตน้ำนม มีข้อกังวลเกี่ยวกับการบังคับให้แม่วัวตั้งท้องตลอดเวลาเพื่อจะได้ผลิตน้ำนมและการฆ่าลูกวัวเพศผู้ที่ไม่ต้องการ ข้อกังวลอื่น ๆ ได้แก่ การแยกลูกวัวออกจากแม่วัวทันทีหลังคลอดและการไม่ให้ลูกวัวได้รับน้ำนมจากแม่วัวตามธรรมชาติThe Dairy Cow  from the website of the Vegan Society แตกต่างจากแนวปฏิบัติทางอุตสาหกรรมที่เกี่ยวข้องกับไก่ไข่ซึ่งออกไข่สำหรับการบริโภคของมนุษย์โดยไม่ผ่านการปฏิสนธิ ผู้ยึดวิถีมังสวิรัติกินไข่มักนิยมบริโภคไข่จากแม่ไก่ที่เลี้ยงแบบปล่อยอิสระโดยไม่ขังในกรงHens & Eggs  from the website of the Vegan Society อย่างไรก็ตาม ก็มีข้อกังวลทางจริยธรรมเกี่ยวกับการบริโภคไข่เช่นกัน โดยเฉพาะในส่วนที่เกี่ยวข้องกับการกำจัดลูกไก่เพศผู้หลังจากฟักออกจากไข่ไม่นานDay 20: Hard Boiled, Deviled & Devastated , a January 26, 2008 blog post from a Loma Linda University Adventist Health Sciences Center blog

ความแตกต่างที่สำคัญอย่างหนึ่งระหว่างวิถีกินและใช้แต่พืชกับวิถีมังสวิรัติกินไข่คือการหลีกเลี่ยงไข่ โดยผู้ยึดวิถีกินและใช้แต่พืชจะไม่บริโภคไข่หรือผลิตภัณฑ์จากไข่เลย